ምምሕዳር ከተማ ኣዲስ ኣበባ፣ ክልላት ኦሮሚያ፣ ትግራይ፣ ኣምሓራ፣ ክልል ህዝብታትን ደቡብን ሲዳማን ብቕደም ሰዓብ ዝለዓለ ሕሙማት ኮሮናቫይረስ ዘለወን ከባቢታት እታ ሃገር እየን። ሚኒስትሪ ጥዕና ዶክተር ሊያ ታደሰ ብወገና፡ ኣካላዊ ርሕቐት ከይሓለኻን መሸፈኒ ኣፍን ኣፍንጫን ከይተጠቐምካን ኣገልግሎት ምሃብ ኮነ ምቕባል ነቲ ቫይረስ ዘቃልዕ ስለ ዝኾነ፡ እቲ ሕብረተሰብ ጥንቃቐ ክገብር ኣተሓሳሲባ። ኣብ ዝተፈላለዩ ክፋላት ሕብረተሰብ ዝርኣይ ዕሽሽ ምባል ከቢድ ዋጋ ከም ዘኽፍል ብምግላጽ፡ ኩሉ ክፋል ሕብረሰተብ በቲ ቫይረስ ክልከፍ ከም ዝኽእል ተረዲኡ ግቡእ ጥንቃቐ ንክገብር ኣጠንቂቓ። መጠን ሞት እቲ ቫይረስ ኣብ ኢትዮጵያ 1.52 ሚኢታዊት፣ ኣብ ኣፍሪቃ 2.4 ሚኢታዊት፣ ኣብ ዓለም ድማ 2.8 ሚኢታዊት ከም ዝኾነ ይግለጽ። ንምዃኑ ድሕሪ ሕጂ ናይ ኢድ ሰላምታ ክንለዋወጥ ዲና?
